
Projekteerimistingimuste kinnitamine
(Narva linnuse ja linnusehoovi territooriumil asuvate ehitiste rekonstrueerimine 
ning uute ehitiste väljaehitamine võistlustöö „Kaks sõpra“ alusel)
	1. ASJAOLUD JA MENETLUSE KÄIK




08.06.2015. a taotles SA Narva Muuseum Narva Linnavalitsuse Arhitektuuri- ja Linnaplaneerimise Ametilt projekteerimistingimusi Narva linnuse ja linnusehoovi territooriumil asuvate ehitiste rekonstrueerimiseks ning uute ehitiste väljaehitamiseks arhitektuurivõistluse võitnud töö alusel. 
11.06.2015. a andis Narva Linnavalitsuse Arhitektuuri- ja Linnaplaneerimise Amet vahevastuse.

13.07.2015. a esitas SA Narva Muuseum võistlustöö „Kaks sõpra“.

Kavandatakse Kivisaali hoone ajalooliste mahtude taastamist juurdeehitise arvelt, Kivisaali hoone külalistemajaks rekonstrueerimist, konvendihoone idatiiva restaureerimist  ning sisehoovi ja üldruumide ümberehitamist ilma sihtotstarbe muutmiseta, üle Peterburi tee Narva vanalinna jalakäijate silla ehitamist Narva vanalinna linnaosa üldplaneeringu alusel, Kristervalli bastioni restaureerimist ja arendamist muuseumi külastamise alguspunktiks ja muuseumipoeks, Läänehoovi uue maastikulahenduse leidmist.
	2. ÕIGUSLIKUD ALUSED



2.1
Ehitusseaduse §19 lõike 1 punkti 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.

2.2
Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 

2.3
Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.

2.4    Haldusmenetluse seaduse §5 lõike 5 kohaselt kui haldusmenetlust reguleerivad õigusnormid menetluse ajal muutuvad, kohaldatakse menetluse alguses kehtinud õigusnorme.
	3. OTSUS




Kinnitada projekteerimistingimused Narva linnuse ja linnusehoovi territooriumil asuvate ehitiste rekonstrueerimiseks ning uute ehitiste väljaehitamiseks võistlustöö „Kaks sõpra“ alusel järgnevalt:
	3.1 ÜLDANDMED



	3.1.1  Kinnistusraamatu andmed: 
3.1.1.1 Peterburi mnt 2, katastriüksuse tunnus 51101:001:0033, ühiskondlike ehitiste maa.
3.1.1.2 Peterburi mnt 1, katastriüksuse tunnus 51101:001:0010, üldkasutatav maa.

3.1.1.3 Peterburi mnt 1a, katastriüksuse tunnus 51101:001:0068, üldkasutatav maa.
3.1.1.4 Koidula tänav, katastriüksuse tunnus 51101:001:0042, transpordimaa.

	3.1.2  Projekteerimistingimuste koostamise aluseks on projekteerimistingimuste 
          08.06.2015. a taotlus nr 5507/1-14, Ehitusseadustik, Muinsuskaitseseadus, 

          Narva vanalinna linnaosa üldplaneering, Eesti Standardid.  

	3.2 PROJEKTEERIMISE EESMÄRK




Projekti koostamise eesmärgiks on Narva linnuse ja linnusehoovi territooriumil asuvate ehitiste rekonstrueerimine ning uute ehitiste väljaehitamine võistlustöö „Kaks sõpra“ alusel.
	3.3 ÜLDNÕUDED, ARHITEKTUURSED JA LINNAEHITUSLIKUD TINGIMUSED



3.3.1    Projekti koostamisel ja vormistamisel juhinduda järgmistest õigusaktidest: Muinsuskaitseseadus, Ehitusseadustik, Eesti Standard EVS 811:2012 „Hoone ehitusprojekt”, Eesti Standard EVS 907:2010 „Rajatise ehitusprojekt”, Narva vanalinna linnaosa üldplaneering, Narva linna üldplaneering, Majandus- ja kommunikatsiooniministri 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”, Majandus- ja kommunikatsiooniministri 23.05.2012. a määrus nr 43 „Nõuded majutusettevõttele” ning teised asja puudutavad õigusaktid.

3.3.2 Seletuskiri esitada vastavalt Eesti Standardile EVS 865-1:2013 „Ehitusprojekti kirjeldus. Osa 1: Eelprojekti seletuskiri”.

3.3.3 Projekt (selle osad) peab olema koostatud või kontrollitud pädeva vastutava spetsialisti poolt. 

3.3.4 Mälestise ning UNESCO maailmapärandi nimekirja kantud objektil asuva ehitise konserveerimise ja restaureerimise projekte võib koostada ettevõtja, mittetulundusühing või sihtasutus, samuti vastutav spetsialist, kellele on antud „Muinsuskaitseseaduse“ § 36 lõikes 1 sätestatud sellekohane tegevusluba (Kultuuriministri 04.07.2011. a määruse nr 15 „Kinnismälestiste ja muinsuskaitsealal paiknevate ehitiste konserveerimise, restaureerimise ja ehitamise projektide koostamise ning neis eelnevate uuringute tegemise tingimused ja kord” § 3 lõike 1 punkt 1).

3.3.5 Vajadusel töötada välja eraldi ehitusetapid ning esitada ehitusetappide skeem koos projekteeritava ala piiridega.
3.3.6 Projekti koosseisus esitada originaalkooskõlastused ja spetsialistide originaalallkirjad. Digitaalallkirja kasutamisel esitada allkirjastatud digikonteiner CD-plaadil. Lisada iga allkirja kohale kaldkriipsude vahele sõnad /allkirjastatud digitaalselt/. Projekti lisana esitada ka digitaalallkirja kinnitusleht. Kui kooskõlastused on esitatud CD-plaadil, siis esitada sellest informatsioon projekti sisukorras ja kooskõlastuste koondtabelis.
3.3.7 Esitada ehitusprojekti sõltumatu ekspertiis. Nõuded ehitusprojekti ekspertiisile: vastavalt MKM 20.02.2012. a määrusele nr 16 „Ehitusprojekti ekspertiisi tegemise kord”.
3.3.8 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.

3.3.9 Esitada joonis „Üldplaan M1:1000” ning detailsed asendiplaanid mõõtkavas 1:500 või 1:250. Üldplaanil esitada ka tabel: „Ehitiste eksplikatsioon”. 
3.3.10 Esitada tehnovõrkude koondplaan mõõtkavas 1:250 või 1:100. Plaanil esitada tabel „Projekteeritavate välisvõrkude eksplikatsioon” (nimetus, ehitisealune pind, pikkus, läbimõõt).
3.3.11 Asendiplaani ja tehnovõrkude koondplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.12 Hoone projekti koosseisus esitada lisaks värvivaated, avade täitmise plaan, avatäidete spetsifikatsioon, uute ja rekonstrueeritavate vahelagede ja seinte spetsifikatsioon koos nende lõigetega, siseruumide eksplikatsioon, evakuatsiooniskeem, juurdeehitatava hooneosa püstlõige. Plaanidel näidata ka santehniliste seadmete asukohad, ventilatsioonilõõrid ning mõõtketid: välis- ja siseavade laiused, seinte paksused, vahekaugused seinte vahel jne.
3.3.13 Insener-tehnilised osad esitada Eesti Standartidega ettenähtud mahus.
3.3.14 Tagada optimaalne funktsionaalne valgustus, mis vastaks normatiividele. Kavandada energiasäästlikke LED-lampe vastavalt Narva Linnavalitsuse 27.05.2013. a korraldusele nr 494-k. 

3.3.15 Teede lahendus esitada sobiv lapsevankritega jalakäijatele ning ratastooli kasutajatele. Teed peavad olema tasase pinna ning kõva kareda kattega. Esitada teede konstruktiivsed ristprofiilid, vertikaalplaneerimise joonis ning põhilised pinnakatete tööde mahud.

3.3.16 Projekti lisadena esitada muinsuskaitse eritingimused, tehnovõrkude valdajate poolt väljastatud kehtivad tehnilised tingimused, leht „Kaustade loetelu“, kooskõlastuste koondtabel, väikevormide tüüpide näidised, Narva Linnavalitsuse korraldus projekteerimistingimuste kinnitamise kohta.
3.3.17 Ehitiste tehnilised näitajad (sh välisvõrkude näitajad) esitada vastavalt Majandus- ja taristuministri 01.10.2014. a määrusele nr 84 „Ehitise tehniliste andmete loetelu ja pindade arvestamise alused“. Näitajad esitada seletuskirja lisadena.
3.3.18 Esitada iga ehitise kasutamise otstarve, kood ning pindala. Ehitiste kasutamise otstarbed ja koodid esitada vastavalt Majandus- ja kommunikatsiooniministri 04.12.2012. a määrusele nr 78 „Ehitise kasutamise otstarvete loetelu”.

3.3.19 Esitada laiendatud hoone kasuliku pinna spetsifikatsioon. 
3.3.20 Projekt peab olema kooskõlastatud Päästeameti Ida päästekeskuse, Narva Linnavalitsuse Arhitektuuri- ja Linnaplaneerimise Ameti muinsuskaitse vaneminspektori, SA Narva Muuseumi, Politsei- ja Piirivalveameti ning Narva linna peaarhitektiga. 
3.3.21 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks.

3.3.22 Projekt (paberkandjal vähemalt kahes eksemplaris ning CD plaadil) tuleb esitada ehitusloa taotlusega. Pärast seda projekt suunatakse Päästeameti Ida päästekeskusele, muinsuskaitse vaneminspektorile ning Narva linna peaarhitektile kooskõlastamiseks. Peaarhitekti kooskõlastamise võib saada ainult peale käesoleva korralduse punktides 3.3.20 ja 3.3.21 mainitud kooskõlastuste kättesaamist. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
3.3.23 Muud nõuded: vastavalt muinsuskaitse eritingimustele, Muinsuskaitseseaduse, Ehitusseadustiku, Narva linna üldplaneeringu, Narva vanalinna linnaosa üldplaneeringu ning muinsuskaitse eritingimuste nõuetele ning Eesti Vabariigis kehtivate määruste, standardite ja projekteerimisnormidega ettenähtud nõuetele.
	4.  RAKENDUSSÄTTED




4.1    Käesolevad projekteerimistingimused on kehtivad kuni 14.07.2020. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Ants Liimets
Linnasekretär

